**Barbu**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„Ce caţi, Barbule, la noi?

Nu sunt fete pe la voi?”

„Ba sunt, da-s cam mititele,

Nu mă pot iubi cu ele.

La voi sunt mai năltişoare,

Şi de chip mai bălăioare,

Mi le-a făcut Dumnezeu

Tocmai după placul meu!”

„Barbule de la munteni,

De-ai veni la moldoveni,

Potoale-ţi dorinţele

Şi nu-ţi pierde minţile”.

„Mi-oi semăna numele

Prin toate cărările

Să răsară flori de dor

Cu miros pătrunzător.

Să le poarte fetele,

Fetele, nevestele,

Să le meargă vestele!”